open-index/open-wikipedia-markdown huggingface dataset:
ჯარილგაჩი

**ჯარილგაჩი** () — კუნძული შავი ზღვის კარკინიტის ყურეში. ადმინისტრაციულად ეკუთვნის უკრაინის ხერსონის ოლქს. ფართობი — 56 კმ². სიმაღლე — 2 მ. დაუსახლებელია. წაგრძელებული ფორმისაა. დასავლეთიდან აღმოსავლეთისაკენ გადაჭიმულია დაახლოებით 42 კმ-ზე, ჩრდილოეთიდან სამხრეთისაკენ 4,6 კმ-ზე. კუნძულზე ბევრია ლიმანური ტბა, რომლებიც მეტწილად მარილიანია. რელიეფში გვხვდება ქვიშის დიუნები, სანაპირო დაჭაობებული დაბლობები, ლიმანები, ცელები. სანაპირო აკუმულაციური ტიპისაა. არის ხელოვნური მტკნარი წყალსატევები და 3 არტეზიული ჭაბურღილი. მდინარეები არ გვხვდება. დამახასიათებელია ზომიერად კონტინენტური ჰავა. საშუალო წლიური ტემპერატურაა 10,2 °C. ივლისის საშუალო ტემპერატურა 22 °C. იანვრის –2 °C. აბსოლუტურ მინიმალური ტემპერატურა –27 °C, აბსოლუტურ მაქსიმალური 50 °C. ნალექები დაახლოებით 400 მმ წელიწადში. მზის ნათების ხანგრძლივობა 2300 სთ. წელიწადში. კუნძულზეა ჯარილგაჩის ეროვნული ბუნებრივი პარკი, რომელიც 2009 წელს დაარსდა. კუნძულის ჩრდილოეთ ნაწილშია მდელოს, ჭაობისა და მლაშობის მცენარეულობა, ცენტრალურ ნაწილში — სტეპი და მდელოები.

## გალერეა 

ფაილი:Djarylgac.jpg
ფაილი:Джарилгач3.JPG
ფაილი:Djarylgac-2013-2.JPG

## რესურსები ინტერნეტში 
* კუნძული ჯარილგაჩი
* კუნძული ჯარილგაჩი 
* კუნძული ჯარილგაჩი 
* კუნძული ჯარილგაჩი 

კატეგორია:უკრაინის კუნძულები
კატეგორია:შავი ზღვის კუნძულები
კატეგორია:კუნძულები ანბანის მიხედვით
გერჰარდ I (ბერგის გრაფი)

მინი|გერჰარდი და მისი ცოლი, მარგარიტა
**გერჰარდ I ფონ იულიხი** (; დ. დაახლ. 1321 — გ. 1360) — ვილჰელმ V ფონ იულიხისა და ჟანა დე ენოს შვილი, რავენსბერგის გრაფი 1346 წლიდან და ბერგის გრაფი 1348 წლიდან (როგორც მეუღლის თანამმართველი), მამის თანამმართველი იულიხ-ბერგის საჰერცოგოში (**გერჰარდ VI**-ის სახელით).

## ოჯახი და შვილები
ცოლი (1336) — მარგარიტა (გარდ. 1389), ბერგისა და რავენსბერგის საგრაფოების მემკვიდრე. შვილები:
* ვილჰელმ II (1338—1408), ბერგის ჰერცოგი
* ელიზაბეტა (გარდ. 1388), 1353 წელს გათხოვდა გრაფ ჰენრიხ V ფონ ვალდეკზე (გარდ. 1397)
* მარგარიტა (გარდ. 1425), 1369 წელს გათხოვდა გრაფ ადოლფ II დე ლა მარკზე (გარდ. 1394).

## მემკვიდრეობა
გერჰარდი მამის გარდაცვალებიდან ერთი წლის მერე გარდაიცვალა, ამიტომ იულიხის საჰერცოგო მიიღო მისმა ძმამ, ვილჰელმ VI-მ. გერჰარდის შვილმა კი დედის მემკვიდრეობა მიიღო — ბერგი და რავენსბერგი.

## ლიტერატურა
* Monique Ornato, *Répertoire de personnages apparentés à la couronne de France aux XIVe et XVe siècles*, Publications de la Sorbonne, 2001

კატეგორია:ბერგის გრაფები
კატეგორია:იულიხის გრაფები
კატეგორია:XIV საუკუნის ევროპის მმართველები
კატეგორია:გარდაცვლილი 1360
კაუკასია

**კაუკასია** () — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 65 მეტრზე. 2005 წლის მონაცემებით, მოსახლეობა 85 667 ადამიანს შეადგენდა. ფართობი 1 411 კმ²-ია.

## კლიმატი
## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  

## სქოლიო
კატეგორია:ანტიოკიის დეპარტამენტის მუნიციპალიტეტები და ქალაქები
ბურგასის ყურე

**ბურგასის ყურე** () — შავი ზღვის ყურე ბულგარეთის სანაპიროზე. შავიზღვისპირა ბულგარეთის უდიდესი და შავი ზღვის ერთ-ერთი ყველაზე დიდი ყურე. მაქსიმალური სიგანე 41 კმ. უდიდესი სიღრმე 25 მ. მარილიანობა 17 ‰. არის მაგნეტიტური ქვიშები. ბურგასის ყურეში მდებარეობს ქალაქი და პორტი ბურგასი.

## ლიტერატურა 
* Бургаски залив. Българска енциклопедия А-Я (Bulgarian). БАН, Труд, Сирма. 2002.

კატეგორია:შავი ზღვის ყურეები
სიუდად-ბოლივარი (კოლომბია)

**სიუდად-ბოლივარი** () — ქალაქი და მუნიციპალიტეტი კოლომბიაში, ანტიოკიის დეპარტამენტში. მდებარეობს ზღვის დონიდან 1.200 მეტრზე. 2005 წლის მონაცემებით, მოსახლეობა 28 090 ადამიანს შეადგენდა. ფართობი 282 კმ²-ია.

## იხილეთ აგრეთვე
* კოლომბიის ქალაქების სია

## რესურსები ინტერნეტში
**კოლომბიის მოსახლეობის 2005 წლის აღწერის მონაცემები — კოლომბიის სტატისტიკის ეროვნული დეპარტამენტი*  

კატეგორია:ანტიოკიის დეპარტამენტის მუნიციპალიტეტები და ქალაქები
ად-დეციმიუმის ბრძოლა

**ად-დეციმიუმის ბრძოლა** — ბიზანტია-ვანდალების ომის ერთ-ერთი გადამწყვეტი ბრძოლა. გაიმართა 533 წლის 13 სექტემბერს ვანდალების დედაქალაქ კართაგენიდან 16 კილომეტრში ად-დეციმიუმთან. ბრძოლა დასრულდა ბიზანტიელების გამარჯვებით.

ბიზანტიის ჯარს ხელმძღვანელობდა ველისარიუსი, ხოლო ვანდალების ჯარს მეფე გელიმერი. ადგილობრივი ეპისკოპოსისა და ძველი რომაელი დიდებულების მხარდაჭერით ველისარიუსი კართაგენისკენ გაემართა. ვანდალებმა დაიწყეს ჯარის შეგროვება. მათ ვერ მიიმხრეს ჰუნები, რომელთაც დიდძალი საჩუქრები შესთავაზეს. ქალაქის მდიდარი საზოგადოება და ჩრდილოაფრიკელი ვაჭრები ასევე ბიზანტიის მხარეს აღმოჩნდნენ. ვანდალთა მეფის ვარაუდით მას კავალერიისაგან შემდგარი ძირითადი რაზმით ზურგიდან უნდა შეეტია მტრისთვის, მის ძმას ამატას - წინიდან (კართაგენიდან), ხოლო მისი ძმისშვილი გიბამუნდი 2 000 ჯარისკაცით შეტევაზე სამხრეთიდან უნდა გადასულიყო. ამ გზით უნდოდათ ბიზანტიელების განდევნა ზღვიკან და მათი ალყაში მოქცევა. ვანდალების მეთაურებს შორის ნაკლებმა კოორდინაციამ მათი დამარცხება გამოიწვია. ვანდალები შეეცადნენ პარტიზანულ ბრძოლაზე გადართულიყვნენ, მაგრამ მათ წინააღმდეგობას ბოლო მოეღო.

## რესურსები ინტერნეტში
*Battle of Ad Decimum animated battle map 

კატეგორია:ბიზანტიის ბრძოლები
კატეგორია:VI საუკუნის ბრძოლები
კატეგორია:533 წლის ბრძოლები
უინფილდ სკოტი

მინიატიურა|გენერალი უინფილდ სკოტი
**უინფილდ სკოტი** (; 13 ივნისი, 1786, ვირჯინია — 29 მაისი, 1866, ნიუ-იორკი) — ამერიკელი გენერალი, დიპლომატი და პოლიტიკოსი.

დაიბადა ფერმერის ოჯახში. მიიღო იურიდიული განათლება უილიამსბურგის კოლეჯში და მუშაობდა ადვოკატად. 1808 წელს შევიდა აშშ-ის არმიაში არტილერიის კაპიტნის წოდებით. 1812 წლის ინგლის-ამერიკის ომში მონაწილეობდა პოლკოვნიკ-ლეიტენანტის წოდებით. 1813 წელს პოლკოვნიკის წოდება მიიღო და მონაწილეობდა კანადის პორტ სენტ-ჯორჯის აღებაში. მონაწილეობდა ასევე ამერიკა-ინდიელების ომის მრავალ ბრძოლაში. 1847 წლის 18 აპრილს სერო-გორდოს ბრძოლაში დაამარცხა მექსიკის ჯარი, რომელსაც პრეზიდენტი ანტონიო ლოპეს დე სანტა-ანა ხელმძღვანელობდა.  19 და 20 აგვისტოს კონტრერასის და ჩურუბუსკოს ბრძოლებში კვლავ დაამარცხა მექსიკელები, რის შედეგადაც ამერიკელებს გზა გაეხსნათ მექსიკის დედაქალაქისაკენ. 13 სექტემბერს ორდღიანი ბრძოლის შემდეგ მეხიკო აიღო. 

1848 წელს წამოაყენა თავისი კანდიდატურა პრეზიდენტის თანამდებობაზე, მაგრამ პარტიამ მხარი მექსიკასთან ომის სხვა მხედართმთავარს ზაქარია ტეილორს დაუჭირა, რომელიც გახდა ქვეყნის მეთაური. 1852 წელსაც წარადგინა კანდიდატურა მაგრამ ფრანკლინ პირსთან დამარცხდა. 

აშშ-ის სამოქალაქო ომის დროს  ფედერაციის  ერთგული დარჩა. სამხედრო მოღვაწეობას ჩამოშორდა 1861 წელს ავადმყოფობის გამო. გარდაიცვალა 1866 წელს ნიუ-იორკის შტატში.

## ლიტერატურა 
* John S. D. Eisenhower: *Agent of Destiny: The Life and Times of General Winfield Scott*. Norman 1999, ISBN 0-8061-3128-4.
* Allan Peskin: *Winfield Scott and the Profession of Arms*. Kent 2003, ISBN 0-87338-774-0.
* Winfield Scott: *Memoirs of Lieut.General Scott LL.D*. 2 Bände, Sheldon, New York 1864.
* Timothy D. Johnson: *Winfield Scott: A Quest for Military Glory.* Lawrence, KS 1998.

კატეგორია:აშშ-ის გენერლები
კატეგორია:ამერიკელი პოლიტიკოსები
კატეგორია:ამერიკელი დიპლომატები
კატეგორია:დაბადებული 1786
კატეგორია:გარდაცვლილი 1866
კატეგორია:XIX საუკუნის ამერიკელი პოლიტიკოსები
მუჰამად ალ-უსაიმინი

'''აბუ 'აბდულლაჰ მუჰამმად იბნ სალიჰ იბნ მუჰამმად იბნ სულაიმან იბნ 'აბდურ–რაჰმან ალ–'უსაიმინ ალ–ვაჰიბი ათ–თამიმი''' (; დ.   9 მარტი 1925 /27 რამადანი 1347 ჰიჯრით, 'უნაიზა —  გ.  11 იანვარი 2001 /16 შავვალი 1421 ჰიჯრით, ერ-რიადი.) — სალაფი მუსლიმი სწავლული, ფიყჰის (ისლამური სამართლის) საკითხებში, 'აბდულ–'აზიზ იბნ ბაზთან და მუჰამმად ალ–ალბანისთან ერთად იგი ითვლება მეოცე საუკუნის სალაფი მოძრაობის ლიდერად.

## ბიოგრაფია
მუჰამად ალ-უსაიმინი დაიბადა 1929 წელს ალ–ყასიმის მინტაყას ქალაქ 'უნაიზაში, საუდის არაბეთის ცენტრალურ ნაწილში. პატარაობიდანვე მამამისმა იგი მიაბარა ბაბუას დედის მხრიდან, 'აბდურ–რაჰმან იბნ სულაიმან ად–დამიღს აღსაზრდელად. 14 წლისამ უკვე მიიღო ჰაფიზის წოდება (ანუ ზეპირად იცოდა მთელი ყურანი).
მოგვიანებით იგი იწყებს სწავლას შეიხ 'აბდურ–რაჰმან ას–სა'დისთან, ასევე ესწრება 'აბდურ–რაზზაყ ალ–'აფიფისა და მუჰამმად ამინ აშ–შანყიტის ლექციებს. 

1949 წელს ერ–რიადში იხსნება სამეცნიერო ცენტრი, რომელსაც 1952 წელს, თავისი მასწავლებლებისგან ნებართვის აღების შემდეგ უერთდება ალ–'უსაიმინიც.
1954 წელს, ერ–რიადის უნივერსიტეტის პროგრამის წარჩინებით დამთავრების შემდეგ იგი ბრუნდება 'უნაიზაში, სადაც იგი კითხულობს ლექციებს. 1956 წელს, 'აბდურ–რაჰმან ას–სა'დის გარდაცვალების შემდეგ ალ–'უსაიმინის ირჩევენ მის ადგილას, 'უნაიზას მეჩეთის იმამ–ხატიბად. იგი ასევე კითხულობს ლექციებს მთელი სამეფოს მასშტაბით. მის მშობლიურ ქალაქში მის ყოველ ლექციას ასობით მსმენელი ესწრება. 1987 წლიდან არის საუდის არაბეთის სამეფოს სწავლულთა კომიტეტის წევრი. 1994 წელს დაჯილდოებულია საერთაშორის პრემიით ისლამის სამსახურისთვის.
გარდაიცვალა ჯიდაში 2001 წლის 11 იანვარს, საღამოს. მეორე დღისით მისი ჯანაზა (დაკრძალვის ლოცვა) ილოცეს მექაში, მასჯიდ ალ–ჰარამში, ათასობით მლოცველმა. დასაფლავებულია მექაში.

## ნაშრომები
შეიხი ალ–'უსაიმინი 78–ზე მეტი წიგნის ავტორია, მათ შორის:
*'' **ღმერთის სახელ–თვისებანი და სუნნის მიმდევართა პოზიცია მათ მიმართ** (; ასმა'უ ლ–ლაჰი ვა სიფაათიჰი ვა მავყუფ აჰლუ ს–სუნნა მინჰა) ღმერთის სახელ–თვისებათა განმარტება ისლამში ასარი მრწამსის მიხედვით. 
*'' **სამი ძირითადი პრინციპის განმარტება** (; შარჰ უსულ ას–სალასა) მუჰამმად იბნ 'აბდულ–ვაჰჰაბის წიგნის, "სამი ძირითადი პრინციპი"–ს კომენტარი და განმარტებანი. 
** **რწმენის საფუძვლების განმარტება** (; შარჰ უსულ ალ–იმან) ისლამური მრწამსის მოკლე განმარტება. 
** **ზომიერი მრწამსის განმარტება** (; შარჰ ალ–'აყიდა ალ–ვასიტია) კომენტარები და განმარტებანი იბნ თაიმიას ნაშრომზე "ზომიერი მრწამსი". 
*'' **ან–ნავავის 40 ჰადისის განმარტება** (; შარჰ ალ–არბა'ინ ან–ნავავია) კომენტარები და განმარტებანი იაჰია ან–ნავავის 40 ჰადისის კრებულზე.

## სქოლიო
კატეგორია:გარდაცვლილი 2001
ჰოლოცენი

**ჰოლოცენი**, **გამყინვარების შემდგომი ეპოქა** () — დედამიწის თანამედროვე გეოლოგიური ანუ გამყინვარების შემდგომი ეპოქა, რომელიც გრძელდება უკანასკნელი 12 ათასი წელი თანადროულ დრომდე. მიეკუთვნება მეოთხეულ სისტემას. ჰოლოცენის დასაწყისი ემთხვევა უკანასკნელი კონტინენტური გამყინვარების დასასრულს ჩრდილოეთ ევროპაში. შეესაბამება საზღვარს პალეოლითსა და მეზოლითს შორის. ჰოლოცენის განმავლობაში ხმელეთმა და ზღვამ მიიღო თანამედროვე მოხაზულობა, ჩამოყალიბდა თანამედროვე გეოგრაფიული ზონები და მდინარეების ჭალიანი ტერასები და ტორფნარები. ჰოლოცენის თითქმის 2/3 მოდის ისტორიულ დროზე.

## რესურსები ინტერნეტში 
## სქოლიო
კატეგორია:ჰოლოცენი
კატეგორია:გეოლოგიური ეპოქები
ალევრიტი

**ალევრიტი** () — დანალექი ფხვიერი ქანი, დედაქანის დაშლის პროდუქტი. შედგება წვრილი (0,1-0,01 მმ ზომის) ნამსხვრევი დაკუთხული მასალისაგან. ტერმინი ალევრიტი შემოიღო გეოლოგმა ალექსანდრე ზავარიცკიმ 1930 წელს. მარცვლების ზომის მიხედვით ალევრიტი გარდამავალია ფსამიტსა (ქვიშას) და პელიტს (თიხას) შორის. წარმოშობით ქვიშისაგან არ განსხვავდება. ალევრიტს განეკუთვნება მტვერი, შლამი, ლიოსი და სხვა. ლითიფიკაციის შედეგად გარდაიქმნება ალევროლითად. ალევრიტი გამოიყენება ცემენტის დამზადებისას. 

## ლიტერატურა 
კატეგორია:დანალექი ქანები
ბეიშანი

**ბეიშანი** — მთიანეთი ცენტრალურ აზიაში (ჩინეთი), ლობნორის ტბის ქვაბულსა და მდინარე ჟოშუის შორის. გადაჭიმულია დაახლოებით 700 კმ-ზე; სიგანე დაახლოებით 250 კმ, სიმაღლე 2791 მეტრამე (მწვერვალი მაძუნშანი). შედგება უმთავრესად ძლიერ გამოფიტული ძველი მეტამორფული და კრისტალური ქანებით აგებული დაბალმთიანი ლოდა მასივებისა და ქედებისგან, რომლებიც ერთმანეთისგან გამოყოფილია კაინოზოური უხეში ნატეხი ნალექებით ამოვსებული მთათაშორისი დადაბლებებით. დამახასიათებელია ეოლური გამოფიტვა. ჰავა — ზომიერი, ძალზე მშრალი. ნალექები — 40-80 მმ წელიწადში. ხშირია მტვრის ქარბუქი. ზედაპირული წყლები პრაქტიკულად არ გვხვდება. დადაბლებებში ზოგან მომლაშო ჭებია. გაბატონებულია ქვიანი უდაბნოს ლანდშაფტი.

## ლიტერატურა
კატეგორია:აზიის უდაბნოები
ანტიციკლონი

მინი|ანტიციკლონის სატელიტური გამოსახულება 
მინი|ანტიციკლონი ჩრდილოეთ ნახევარსფეროში 
**ანტიციკლონი** — მაღალი ატმოსფერული წნევის არე, რომელიც მოთავსებულია ციკლონებს შორის. წნევების განაწილების რუკაზე ანტიციკლონი წარმოდგენილია კონცენტრული, უსწორო, დაახლოებით ოვალური ფორმის იზობარებით (ერთნაირი წნევის ხაზებით). უდიდესი წნევაა ანტიციკლონის ცენტრში, პერიფერიისაკენ კლებულობს. ზღვის დონეზე ანტიციკლონის ცენტრში წნევა 1025-1040 მბარ-მდე იზრდება, ზოგჯერ კი (მაგალითად ზამთრობით აზიაში) 1070 მბარ-მდე (როდესაც ზღვის დონეზე საშუალო წნევა 1010-1015 მბარია) (1000 მბარი ≈750 მმ ვწყ. სვ. ≈1,02 კგძ/სმ²). 

ანტიციკლონი ყოველდღიურად ვითარდება ტროპოსფეროში (ატმოსფეროს ქვედა ნაწილში) ციკლონებთან ერთად; ერთიცა და მეორეც ატმოსფეროს ზოგადი ცირკულაციის შემადგენელი ნაწილია და ქმნის ჰაერის განედთშორის ცვლას. წელიწადში ორივე ნახევარსფეროს ტროპოსფეროში იქმნება მრავალი ასეული ანტიციკლონი. ცალკეული ანტიციკლონი არსებობს რამდენიმე დღე-ღამის ან კვირის განმავლობაში. ანტიციკლონი მოძრაობს ტროპოსფეროს ჰაერის გადაადგილების მიმართულებით, ესე იგი დასავლეთიდან აღმოსავლეთისაკენ, ამასთანავე გადაიხრება დაბალი განედების მიმართულებით 30 კმ/სთ სიჩქარით ჩრდილოეთ ნახევარსფეროში და 40 კმ/სთ სიჩქარით სამხრეთში. 

ანტიციკლონში ქარი ქრის საათის ისრის მიმართულებით და ცენტრის გარშემოვლით ჩრდილოეთ ნახევარსფეროში, ხოლო საათის ისრის საწინააღმდეგოდ — სამხრეთ ნახევარსფეროში. ქარი ანტიციკლონის შუა ნაწილში სუსტია, პერიფერიისკენ ძლიერდება და აჩენს გრიგალებს. ანტიციკლონის სიმაღლე რამდენიმე ათასი კილომეტრია. ანტიციკლონში ღრუბლიანობა და ნალექი მცირეა. ხასიათდება მოწმენდილი ამინდით. ჩრდილოეთ ნახევარსფეროში გამოიყოფა აზორის ანტიციკლონი, რომელიც წარმოადგენს ატმოსფეროს მოქმედების უმნიშვნელოვანეს ცენტრს. აღსანიშნავია აგრეთვე ჰავაის ანტიციკლონი და სხვა. 

## იხილეთ აგრეთვე 
* ციკლონი 

## რესურსები ინტერნეტში 
კატეგორია:მეტეოროლოგია
იოსაფატ ბარბარო

**იოსაფატ ბარბარო** () — ვენეციელი ვაჭარი, დიპლომატი და სახელმწიფო მოღვაწე. 1436-51 წლებში ცხოვრობდა ტანაისში (ამჟამინდელი აზოვი). მოგზაურობდა კავკასიაში, ყირიმში, სამხრეთ რუსეთში. 1463-73 წლებში ვენეციის რესპუბლიკის წარმომადგენლად იყო ჯერ დალმაციაში, შემდეგ ალბანეთში. ალბანეთში ყოფნისას სახელი გაითქვა როგორც სკანდერბეგის თანამებრძოლმა. 1473-79 წლებში ვენეციის რესპუბლიკის ელჩად იყო აყ-ყოიუნლუს სახელმწიფოში და ცდილობდა ოსმალეთის წინააღმდეგ ბრძოლაში ჩაება უზუნ-ჰასანი. თავისი ხანგრძლივი მოგზაურობა ბარბარომ აღწერა წიგნში, რომელშიც მოცემულია პოლიტიკურ-ეკონომიკური და ეთნოგრაფიული ხასიათის ცნობები სხვადასხვა ქვეყნების, მათ შორის საქართველოს შესახებ. განსაკუთრებულ ყურადღებას იმსახურებს XV საუკუნის II ნახევრის საქართველოს და აყ-ყოიუნლუს სახელმწიფოს ურთიერთობის ამსახველი ცნობები.

## ლიტერატურა 
* Барбаро и Контарини о России. К истории итало-российских связей в ХVІ в. Вступ. статья, подг. текста, пер. и комм. Е. Ч. Скржинской. Л., Наука, 1971.
* Путешествие в Тану. — В: Каспийский транзит. Т. 2. М., 1996.

## რესურსები ინტერნეტში 
* Travels of Josaphat Barbaro Ambassador from Venice to Tanna in 1436

კატეგორია:იტალიელი დიპლომატები
კატეგორია:იტალიერი მოგზაურები
კატეგორია:იტალიელი ვაჭრები
კატეგორია:დაბადებული 1413
კატეგორია:გარდაცვლილი 1494
კატეგორია:უცხოელი ავტორები საქართველოსა და ქართველების შესახებ
გიორგი გამყრელიძე

**გიორგი გამყრელიძე** (დ. 18 აგვისტო, 1902, ქუთაისი — გ. 6 ივლისი, 1953, თბილისი) — ქართველი ეკონომისტი, სტატისტიკოსი და დემოგრაფი. საქართველოს სახელმწიფო სტატისტიკის ერთ-ერთი ორგანიზატორი. 1920–1924 წლებში სწავლობდა თბილისის სახელმწიფო უნივერსიტეტის სიბრძნისმეტყველების ფაკულტეტის ეკონომიკურ განყოფილებაზე. 1926–1938 წლებში მუშაობდა თბილისის სხვადასხვა უმაღლეს სასწავლებელში და საქართველოს მეცნიერებათა ეროვნულ აკადემიაში. 1938–1953 ხელმძღვანელობდა თბილისის სახელმწიფო უნივერსიტეტის სახელმწიფო სამეურნეო აღრიცხვის კათედრას.

## ლიტერატურა
## რესურსები ინტერნეტში
კატეგორია:ქართველი ეკონომისტები
კატეგორია:დაბადებული 18 აგვისტო
კატეგორია:დაბადებული 1902
კატეგორია:გარდაცვლილი  6 ივლისი
კატეგორია:გარდაცვლილი 1953
გიორგი გამყრელიძე (მრავალმნიშვნელოვანი)

საკუთარი სახელი  **გიორგი გამყრელიძე** შეიძლება აღნიშნავდეს:

* გიორგი გამყრელიძე — ქართველი ეკონომისტი
* გიორგი გამყრელიძე — ქართველი კალათბურთელი
*გიორგი გამყრელიძე — მწერალი, პოეტი, ჟურნალისტი
* გიორგი გამყრელიძე — ქართველი ფეხბურთელი
ჯონ მარტინი

**ჯონ მარტინი**   ნამდვილი სახელი **იენ დევიდ მაკ-გიჩი** (დ. 11 სექტემბერი, 1948 — გ. 29 იანვარი, 2009, ) — ბრიტანელი მომღერალი-სიმღერების ავტორი და გიტარისტი, აგრეთვე ბრიტანეთის იმპერიის ორდენის ოფიცერი. 40 წლიანი კარიერის განმავლობაში გამოსცა 21 სტუდიური ალბომი, იმუშავა სხვადასხვა ცნობილ შემსრულებელთან (ერიკ კლეპტონი, დევიდ გილმორი, ფილ კოლინზი). *The Times*-ის აღწერით, მან „მოშალა საზღვრები ბლუზს, ჯაზს, როკსა და ხალხურ მუსიკას შორის“.

## დისკოგრაფია
### სტუდიური ალბომები
**London Conversation* (ოქტომბერი 1967)
**The Tumbler* (დეკემბერი 1968)
**Stormbringer!* (თებერვალი 1970) (ბევერლი მარტინთან)
**The Road to Ruin* (ნოემბერი 1970) (ბევერლი მარტინთან)
**Bless the Weather* (ნოემბერი 1971)
**Solid Air* (თებერვალი 1973)
**Inside Out* (ოქტომბერი 1973)
*''Sunday's Child* (იანვარი 1975)
**One World* (ნოემბერი 1977)
**Grace and Danger* (ოქტომბერი 1980)
**Glorious Fool* (სექტემბერი 1981)
**Well Kept Secret* (აგვისტო 1982)
**Sapphire* (ნოემბერი 1984)
**Piece by Piece* (თებერვალი 1986)
**The Apprentice* (მარტი 1990)
**Cooltide* (ნოემბერი 1991)
**And* (აგვისტო 1996)
**The Church with One Bell* (ქავერების ალბომი) (მარტი 1998)
**Glasgow Walker* (მაისი 2000)
**On the Cobbles* (აპრილი 2004)
**Heaven and Earth* (მაისი 2011)

### DVD
* *Live in Concert* (დენი თომპსონთან) (2005)
* *John Martyn at the BBC* (2006)
* *The Apprentice in Concert* (დევიდ გილმორთან) (2006)
* *Empty Ceiling* (2007) (ჩაწერილია 1986 წელს)
* *The Man Upstairs* (2008)
* *Solid Air Live at the Roundhouse* (2007)
* *One World One John'' (2011) (ჩაწერილია 1999 – 2001 წლებში)

## რესურსები ინტერნეტში
*ოფიციალური საიტი – johnmartyn.com
*Big Muff – johnmartyn.info

## სქოლიო
კატეგორია:დაბადებული 11 სექტემბერი
კატეგორია:დაბადებული 1948
კატეგორია:გარდაცვლილი 29 იანვარი
კატეგორია:გარდაცვლილი 2009
კატეგორია:ანგლო-შოტლანდიელები
კატეგორია:ბრიტანელი ფოლკ მომღერლები
კატეგორია:ბრიტანელი გიტარისტები
კატეგორია:ბრიტანელი კლავიშისტები
კატეგორია:ბრიტანელი მომღერლები
კატეგორია:Island Records-ის შემსრულებლები
კატეგორია:შოტლანდიელი ინგლისელები
კატეგორია:ბრიტანეთის იმპერიის ორდენის ოფიცრები
ვარნის ყურე

**ვარნის ყურე** () — შავი ზღვის ყურე ბულგარეთის სანაპიროზე. ხმელეთში იჭრება 3 კმ-ზე. შესასვლელთან სიგანე 7 კმ აღწევს. სიღრმე 10-18 მ. მკაცრ ზამთარში იყინება. ჩრდილოეთი და სამხრეთი ნაპირები ამაღლებულია, დასავლეთი — დადაბლებული. ვარნის ყურესთან სანაოსნო არხით დაკავშირებულია ვარნისა და ბელოსლავის ტბები. ვარნის ყურეში მდებარეობს ქალაქი და პორტი ვარნა.

## რესურსები ინტერნეტში 
კატეგორია:შავი ზღვის ყურეები
ტულა

**ტულა** () — ქალაქი რუსეთის სამხრეთ-აღმოსავლეთ ნაწილში, გმირი ქალაქი. ტულის ოლქის ადმინისტრაციული ცენტრი. მდებარეობს შუა რუსეთის მაღლობის სამხრეთით, მდინარე უპის ნაპირას. საკმაოდ გაშლილი ქალაქია, გადაჭიმულია ჩრდილოეთიდან სამხრეთისკენ 30 კმ-ზე, დასავლეთიდან აღმოსავლეთისკენ — 25 კმ-ზე. პირველად მოიხსენიება XVI საუკუნის ნიკონოვის ქრონიკებში, 1146 წლის დათარიღებით. ქალაქში მდებარეობს 300-ზე მეტი კულტურული მემკვიდრეობის ობიექტი. ქალაქის ერთ-ერთ სავიზიტო ბარათად ტულის კრემლი ითვლება. დასახლების სამხრეთ-დასავლეთით, 14 კილომეტრში მდებარეობს ლევ ტოლსტოის სახლ-მუზეუმი იასნაია-პოლიანა. რეგიონის ეკონომიკური, სამრეწველო, სასწავლო და კულტურული ცენტრი, სარკინიგზო საკვანძო დასახლება. 2014 წლის მონაცემებით ქალაქის მოსახლეობა 490 508 ადამიანს შეადგენდა, საქალაქო აგლომერაციის მცხოვრებთა საერთო რაოდენობა დაახლოებით 1 მილიონია. ეკონომიკის წამყვანი დარგია მრეწველობა.

## ლიტერატურა
* *პარამონოვა ი. იუ.* ტულა. XX საუკუნე: დეტალები. — ტულა, დიზაინ-კოლეგია, 2008.
* *მელშიანი ვ. ვ.* ტულა: ეკონომიკურ-გეოგრაფიული ნარკვევები. — ტულა: წიგნის გამ-ბა 1968—211 გვ.

## რესურსები ინტერნეტში
## სქოლიო
კატეგორია:სსრკ-ის გმირი ქალაქები
კატეგორია:რუსეთის ოლქების დედაქალაქები
კაროლინა-დელ-პრინსიპე

**კაროლინა-დელ-პრინსიპე** () — ქალაქი და მუნიციპალიტეტი კოლომბიაში, ანტიოკიის დეპარტამენტში. მდებარეობს ზღვის დონიდან 1.761 მეტრზე. 2005 წლის მონაცემებით, მოსახლეობა 3 929 ადამიანს შეადგენდა. ფართობი 166 კმ²-ია.

## იხილეთ აგრეთვე
* კოლომბიის ქალაქების სია

## რესურსები ინტერნეტში
**კოლომბიის მოსახლეობის 2005 წლის აღწერის მონაცემები — კოლომბიის სტატისტიკის ეროვნული დეპარტამენტი*  

კატეგორია:ანტიოკიის დეპარტამენტის მუნიციპალიტეტები და ქალაქები
მორენო (ბუენოს-აირესი)

**მორენო** () — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 149 317 კაცს.

## იხილეთ აგრეთვე
* არგენტინის ქალაქების სია

## რესურსები ინტერნეტში
* მუნიციპალიტეტის ვებ-გვერდი  

კატეგორია:ბუენოს-აირესის პროვინციის ქალაქები
Coldplay-ს სიმღერების სია

აქ წარმოდგენილია ბრიტანულ როკ-ჯგუფ **Coldplay**-ს სიმღერების სრული სია. 1997 წელს ჩამოყალიბების შემდეგ ჯგუფმა გამოსცა ექვსი სტუდიური ალბომი, 3 საკონცერტო ალბომი და რამდენიმე EP. ამ სიაში არ არის შეტანილი ჯგუფის მიერ შესრულებული სიმღერების საკონცერტო ვერსიები ან ოფიციალური რემიქსები.

## სიმღერები
## ქავერ-ვერსიები
## რესურსები ინტერნეტში
* 

## სქოლიო
;შენიშვნები

;ბიბლიოგრაფია
* 

Coldplay
კატეგორია:Coldplay-ს სიმღერები
ბერჟერაკის ხელშეკრულება

**ბერჟერაკის ხელშეკრულება**, *პუატიეს ედიქტი* — სამშვიდობო ხელშეკრულება საფრანგეთის მეფე ანრი III ვალუასა და ჰუგენოტებს შორის. ხელი მოაწერეს ბერჟერაკში 1577 წლის 14 სექტემბერს, ხოლო 17 სექტემბერს მას ხელი მოაწერეს ჰუგენოტებმა და შევიდა ძალაში. ხელშეკრულების შედეგად დასრულდა საფრანგეთის რელიგიური ომების მეექვსე პერიოდი. ამ ხელშეკრულებით შეიცვალა ბოლიეს ედიქტის პირობები, რომლებიც პროტესტანტებისთვის საკმაოდ ხელსაყრელი იყო. ხელშეკრულების თანახმად ჰუგენოტებს მიენიჭათ კულტის შეკვეცილი თავისუფლება.

## იხილეთ აგრეთვე 
* სამშვიდობო ხელშეკრულებების სია
* საფრანგეთის რელიგიური ომები

## რესურსები ინტერნეტში
*Encyclopædia Britannica - Bergerac
*Third French War of Religion
*The Columbia Encyclopedia: Poitiers 

კატეგორია:XVI საუკუნის სამშვიდობო ხელშეკრულებები
სტუდენტთა უფლებები

**სტუდენტთა უფლებები**  — ისეთი უფლებები, როგორიცაა სამოქალაქო, კონსტიტუციური, სახელშეკრულებო და მომხმარებელთა უფლებები, რომლებიც არეგულირებენ სტუდენტების უფლებებსა და თავისუფლებას და სტუდენტებს აძლევენ საშუალებას გამოიყენონ მიღებული განათლება. ამ უფლებებს განეკუთვნება ისეთი უფლებები, როგორიცაა სიტყვის/შეკრების თავისუფლება და შესაბამისი სამართლებრივი პროცედურები, თანასწორობა, ავტონომია, კერძო საკუთრების/სიცოცხლის უსაფრთხოება და ხელშეუხებლობა, ანგარიშვალდებულება კონტრაქტებსა და სარეკლამო კამპანიებში რომლებიც დაკავშირებულია სტუდენტებთან მასწავლებლებისა და ადმინისტრაციების ურთიერთობის რეგულირების საკითხებთან. 

## რესურსები ინტერნეტში
* navigatehighered.com: ინფორმაცია სტუდენტთა უფლებებზე 
*საქართველოს სტუდენტთა უფლებების დეკლარაცია

კატეგორია:სტუდენტთა უფლებები
შკოდას ელექტროლოკომოტივები

კომპანია **Škoda Plzeň** ელექტროლოკომოტივებს 1927 წლიდან აწარმოებს, როცა გამოშვებულ იქნა მისი პირველი ელექტროლოკომოტივი Škoda 1ELo. მისი უახლესი ლოკომოტივის ტიპია  Škoda 109E, რომელიც 2008 წლიდანაა წარმოებაში.
## ლოკომოტივის ტიპების დასახელებათა მნიშვნელობა
ლოკომოტივთა ტიპების დასახელებაში გამოიყენება კომბინაციები, მაგ: 1952 წლამდე ლოკომოტივთა ტიპის სახელები იწყებოდა ELo-თი, სადაც E-ელექტროს, ხოლო Lo-ლოკომოტივს ნიშნავდა. ELo-ს შემდეგ კი იწერებოდა ლოკომოტივის ტიპის სერიული ნომერი, მაგ: ELo 1, ELo 2 და ა.შ. 1952 წლიდან ELo-ს ნაცვლად დასახელებაში მხოლოდ E იწერება. დასახელებაში m ან r ასოები მოდერნიზაციას ან/და რეკონსტრუქციას ნიშნავს.
## ლოკომოტივთა ტიპები
შენიშვნა: ზოგიერთი ლოკომოტივის დასახელება გამოტოვებულია, რადგან პროექტისა და პროტოტიპის შექმნის მიუხედავად სხვადასხვა მიზეზების გამო ისინი სერიულ წარმოებაში არ ჩაშვებულა.

## ლიტერატურა
*BITTNER, Jaromír, a kol. *Malý atlas lokomotiv 2007*. Praha : Gradis Bohemia, 2006. ISBN 80-86925-02-1.
*ŠVESTKA, David. *Atlas Lokomotiv* [online]. Atlaslokomotiv.net, [cit. 2010-01-12].
*KOLMAČKA, Rosťa; TŘÍSKALA, Martin; MINAŘÍK, Josef. *Stránky o prototypech a lokomotivních unikátech v ČR a SR www.prototypy.cz* [online]. Prototypy.cz, [cit. 2010-01-12].
*Fira.hyperlink.cz, [cit. 2010-01-12].
**Stránky Přátel Železnic* [online]. Spz.logout.cz, [cit. 2010-01-12].
*PETRÁS, Jan. *Přehled elektrických lokomotiv světových výrobců* [online]. Upce.cz, [cit. 2010-01-12].
კატეგორია:სარკინიგზო ტრანსპორტი
ქეთევან ანდრონიკაშვილი (მრავალმნიშვნელოვანი)

**ქეთევან ანდრონიკაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ქეთევან ანდრონიკაშვილი – ქართლ-კახეთის მეფის გიორგი XII-ის პირველი ცოლი.
* ქეთევან ანდრონიკაშვილი – ქართველი მსახიობი
თეოდორ ბენფაი

**თეოდორ ბენფაი** (; დ. 28 იანვარი, 1809, ნერტენ-ჰარდენბერგი — გ. 26 ივნისი, 1881, გეტინგენი) — გერმანელი ფილოლოგი, ზოგადი ენათმეცნიერებისა და ინდოევროპული ენების სპეციალისტი. იკვლევდა კლასიკურ ენებსა და სანსკრიტს. ბენფაის ძირითადი ნაშრომია „ენათმეცნიერებისა და აღმოსავლური ფილოლოგიის ისტორია გერმანიაში“ (1869). ლიტერატურათმცოდნეობაში ბენფაი ფუძემდებელია „შედარებითი“ ან „სესხების“ თეორიისა, რომელიც მან ინდური „პანჩატანტრას“ თარგმანის (1859) წინასიტყვაობაში ჩამოაყალიბა. ძმები გრიმების „არიული“ (მითოლოგიური) თეორიის საპირისპიროდ ბენფაი საერთო სიუჟეტების არსებობას ინდურსა და ევროპულ ფოლკლორში სიუჟეტების მიგრაციით ახდენდა. ბენფაის დამსახურება იყო სიუჟეტთა სესხების მრავალი ფაქტის დადგენა, მოძველებული მითოლოგიური თეორიის კრიტიკა და სხვა. მაგრამ იგი აზვიადებდა ინდური ლიტერატურის მნიშვნელობას — მას მსოფლიოს ხალხთა ზღაპრების ერთადერთ წყაროდ მიიჩნევდა და ამით უგულებელყოფდა ეროვნულ და სოციალურ ფაქტორებს ფოლკლორისა და ლიტერატურის განვითარებაში.

## ლიტერატურა
* Geschichte der Sprachwissenschaft und orientalischen Philologie in Deutschland, seit dem Anfange des 19 Jahrhlinderts..., Munch., 1869.
* Савченко С. В., Русская народная сказка (История собирания и изучения), К., 1914.

## სქოლიო
კატეგორია:გერმანელი ფილოლოგები
კატეგორია:გერმანელი ინდიოლოგები
კატეგორია:დაბადებული 1809
კატეგორია:გარდაცვლილი 1881
ფრიდრიკსჰამნის ხელშეკრულება

**ფრიდრიკსჰამნის ხელშეკრულება** ან **ჰამინის ხელშეკრულება** (, ) — სამშვიდობო ხელშეკრულება, რომელსაც ხელი მოაწერეს 1809 წლის 17 სექტემბერს,  ფრიდრიკსჰამნში რუსეთისა და შვედეთის იმპერიის წარმომადგენლებმა. ხელშეკრულების შედეგად დასრულდა რუსეთ-შვედეთის ომი და ფინეთი რუსეთის შემადგენლობაში შევიდა ავტონომიური სამთავროს სახით.

## იხილეთ აგრეთვე 
* სამშვიდობო ხელშეკრულებების სია

## რესურსები ინტერნეტში
* Фридрихсгамский мирный договор, 1809.fi 
* Мирный трактат, заключенный в Фридрихсгаме , История государства Российского в документах и фактах
* 17 сентября 1809 г.  — подписан Фридрихсгамский мирный договор, ФГБУ «Президентская библиотека имени Б.Н.Ельцина».
* Трактат между Россией и Швецией (Фридрихсгам, 1809) и Акт разграничения (Торнио, 1810), «Собрание трактатов, конвенций и других актов», 1845 год
* Карта разграничения территорий по рекам Торнео и Муонио, 1809
* Фридрихсгамский мирный договор на шведском языке 

კატეგორია:XIX საუკუნის სამშვიდობო ხელშეკრულებები
კატეგორია:ფინეთის ისტორია
კატეგორია:რუსეთის ისტორია
კატეგორია:შვედეთის ისტორია
მიხაი ბენიუკი

**მიხაი ბენიუკი** (; დ. 20 ნოემბერი, 1907, სებიში — გ. 24 ივნისი, 1988, ბუქარესტი) — რუმინელი პოეტი, მწერალი და ფსიქოლოგი; რუმინეთის აკადემიის წევრი (1955); ორგზის სახელმწიფო პრემიის ლაურეატი. პირველი ნაწარმოები „თუთიყუშის ჩანაწერები“ 1928 წელს გამოაქვეყნა. ადრეული ლექსების კრებულები „დაღუპვის სიმღერები“ (1938), „ახალი სიმღერები“ (1940) და სხვა რევოლუციონურ-რომანტიკული ხასიათისა იყო. დაიბადა ანასტასია და ვესელინა ბენიუკების ოჯახში. ლიტერატურული მოღვაწეობა დაიწყო 1926 წელს სასკოლო გაზეთში „Laboremus“. სწავლობდა კლუჟის უნივერსიტეტის ფსიქოლოგია, სოციოლოგია, ფილოსოფიის განყოფილებაზე.

## ლიტერატურა
* Кожевников Ю., Поэзия Михая Бенюка, в кн.: Писатели стран народной демократии, в. 2, М., 1958: его же, Поэт неутомимого сердца, "Иностранная литература", 1970, №5.

## სქოლიო
კატეგორია:რუმინელი პოეტები
კატეგორია:რუმინელი მწერლები
კატეგორია:დაბადებული 1907
კატეგორია:გარდაცვლილი 1988
კატეგორია:მწერლები ანბანის მიხედვით
ლა-ბანდა (არგენტინა)

**ლა-ბანდა** () — ქალაქი არგენტინაში. მდებარეობს სანტიაგო-დელ-ესტეროს პროვინციაში. 2001 წლის მონაცემებით, მოსახლეობა შეადგენს 95 142 კაცს.

## იხილეთ აგრეთვე
* არგენტინის ქალაქების სია

## რესურსები ინტერნეტში
* ლა-ბანდის მუნიციპალიტეტი 

კატეგორია:სანტიაგო-დელ-ესტეროს პროვინციის ქალაქები
ევპატორია

**ევპატორია** () — საპორტო ქალაქი უკრაინაში, კლიმატურ-ბალნეოლოგიური და ტალახსამკურნალო კურორტი შავი ზღვის სანაპიროზე. რკინიგზის სადგური. სიმფეროპოლიდან 64 კმ. 2014 წლის მოსახლეობის აღწერის მიხედვით ქალაქში ცხოვრობდა 107 040 ადამიანი.

## ისტორია
ძველი წელთაღრიცხვის VI-V საუკუნეებში ბერძნებმა აქ ქალაქი კერკინიტიდა გააშენეს. ძველი წელთაღრიცხვის II საუკუნეში დაიპყრეს სკვითებმა. IV საუკუნეში ქალაქმა შეწყვიტა არსებობა. XVI-XVII საუკუნეებში მის ტერიტორიაზე მდებარეობდა თურქების ციხე-ქალაქი გეზლევე (კოზლოვი, კეზლევე), რომლის სახელწოდება თესალიელებიდან მოდიოდა. ქალაქს ყირიმის რუსეთთან შეერთების შემდეგ, 1784 წელს ევპატორია ეწოდა. 1918-1920 წლებში სამოქალაქო ომის დროს რამდენიმეჯერ აიღეს თეთრგვარდიელებმა. 1920 წლის 13 ნოემბერს გაათავისუფლა წითელმა არმიამ. მეორე მსოფლიო ომის დროს, 1941 წლის 31 ოქტომბრიდან 1944 წლის 13 აპრილამდე ოკუპირებული იყო გერმანელ ფაშისტთა ჯარების მიერ.

## კურორტი
აქვს 20-100 მ სიგანის ქვიშიანი პლაჟი. იცის თბილი ზაფხული და რბილი ზამთარი. ნალექები 380 მმ წელიწადში. სამკურნალო საშუალება: ჰაერის, მზის, ქვიშისა და ზღვის აბაზანები, შლამის ტალახი და რაპა (მოინაკის ტბიდან), აგრეთვე ცხელი (39&nbsp;°C) ქლორიდულ-ნატრიუმიანი წყალი, რომელსაც იყენებენ აბაზანებისათვის. სამედიცინო ჩვენება: ბავშვის ძვალ-სახსართა ტუბერკულოზი, პოლიომიელიტისა და ცერებრული დამბლების შემდეგ ნარჩენი მოვლენები, ქრონიკული რევმატიზმი, რაქიტი, მოზრდილებში — ნერვული სისტემის და გინეკოლოგიური დაავადებანი, საყრდენ-სამოძრაო აპარატის და ზედა სასუნთქი გზების არატუბერკულოზური დაავადებანი და სხვა.

ევპატორიაში არის სანატორიუმები, ტალახსამკურნალო, დასასვენებელი სახლები და სხვა.

## ლიტერატურა 
* Григорьев Н. Н., Северинов С. С., Евпатория — курорт, Симферополь, 1967.

კატეგორია:ყირიმის ავტონომიური რესპუბლიკის ქალაქები
კატეგორია:უკრაინის კურორტები
კატეგორია:ხაზარების ქალაქები
კაფუ

**მარკუს ევანჯელისტა დი მორაესი**; ; დ. 7 ივნისი 1970, სან-პაულუ, ბრაზილია) — ბრაზილიელი ფეხბურთელი, ბრაზილიის ეროვნული ნაკრების ყოფილი მარჯვენა მცველი. ფეხბურთის გულშემატკივრებში უფრო ცნობილია როგორც **კაფუ** (). არის პირველი და დღემდე ერთადერთი ფეხბურთელი, რომელმაც ითამაშა სამი ფინალი მსოფლიო ჩემპიონატებზე, მოიგო ორი — 1994 და 2002 წელს.

## მიღწევები 
### სანაკრებო 
* მსოფლიო ჩემპიონი (2): 1994, 2002
** ფინალისტი (1): 1998
* კოპა ამერიკა (2): 1997, 1999
* კონფედერაციის თასის გამარჯვებული (1): 1997
* მსოფლიო ჩემპიონატის მონაწილე (4): 1994, 1998, 2002, 2006

### საკლუბო 
* შტატ სან-პაულუს ჩემპიონი (4): 1989, 1991, 1992, 1996
* ლიბერტადორესის თასის მფლობელი (2): 1992, 1993
* საკონტინენტთაშორისო თასის მფლობელი (2): 1992, 1993
* ლიბერტადორესის სუპერთასის მფლობელი (1): 1993
* სერია A ჩემპიონი: 2000/2001, 2003/2004
* იტალიის სუპერთასის მფლობელი (2): 2001, 2004
* უეფა-ს სუპერთასის მფლობელი (2): 2003, 2007
* უეფა-ს ჩემპიონთა ლიგის გამარჯვებული (1): 2006/2007
* ფიფა-ს მსოფლიო საკლუბო ჩემპიონატის გამარჯვებული (1): 2007
* რეკოპას ჩემპიონი (2): 1993, 1994

### ინდივიდუალური 
* სამხრეთ ამერიკის წლის ფეხბურთელი (1): 1994
* უეფა-ს წლის გუნდი (2): 2004, 2005
* პროფესიონალ ფეხბურთელთა საერთაშორისო ფედერაციის წევრი (1): 2005
* ფიფა-ს ასეული (FIFA 100): 2004

## რესურსები ინტერნეტში 
* 

## სქოლიო
კატეგორია:დაბადებული 7 ივნისი
კატეგორია:დაბადებული 1970
კატეგორია:ბრაზილიელი ფეხბურთელები
კატეგორია:ბრაზილიის ნაკრების ფეხბურთელები
კატეგორია:მსოფლიო ჩემპიონები ფეხბურთში
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:სან-პაულუს ფეხბურთელები
კატეგორია:პალმეირასის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:რეალ სარაგოსას ფეხბურთელები
კატეგორია:სერია A-ს ფეხბურთელები
კატეგორია:რომას ფეხბურთელები
კატეგორია:მილანის ფეხბურთელები
კატეგორია:1994 წლის მსოფლიო საფეხბურთო ჩემპიონატის ფეხბურთელები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:1998 წლის მსოფლიო საფეხბურთო ჩემპიონატის ფეხბურთელები
კატეგორია:2002 წლის მსოფლიო საფეხბურთო ჩემპიონატის ფეხბურთელები
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:ფიფას 100-ეული
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:1991 წლის კოპა ამერიკის ფეხბურთელები
კატეგორია:1993 წლის კოპა ამერიკის ფეხბურთელები
კატეგორია:კოპა ამერიკის გამარჯვებული ფეხბურთელები
კატეგორია:ცოცხალი ადამიანები
რუსეთ-შვედეთის ომი (1808-1809)

**რუსეთ-შვედეთის ომი**, ცნობილია ასევე, როგორც  **ფინეთის ომი** (, ) — ბრძოლა რუსეთის იმპერიას და მის მოკავშირეებს (საფრანგეთი და დანია-ნორვეგია) და შვედეთს შორის. 1808-1809 წლების ბრძოლა რუსეთ-შვედეთის დაპირისპირებაში უკანასკნელი აღმოჩნდა. 

ომი დასრულდა რუსეთის გამარჯვებით და დაიდო ფრიდრიკსჰამნის ხელშეკრულება, რომლის ძალითაც ფინეთი რუსეთის შემადგენლობაში შევიდა ავტონომიური სამთავროს სახით.

## იხილეთ აგრეთვე 
* ფრიდრიკსჰამნის ხელშეკრულება

## რესურსები ინტერნეტში 
* Память о той войне 
* Памятники последней Русско-шведской войны
* Русско-шведская война 1808-1809 гг.

კატეგორია:XIX საუკუნის ომები
კატეგორია:რუსეთის ომები
კატეგორია:შვედეთის ისტორია
კატეგორია:ფინეთის ისტორია
ევპატორის უბე

**ევპატორის უბე** () — კალამიტის ყურის (შავი ზღვა) შიგა უბე ყირიმის ნახევარკუნძულის სამხრეთ-დასავლეთ ნაპირთან. ხმელეთში შეჭრილია 1,3 კმ-ზე. სიგანე შესასვლელთან დაახლოებით 2 კილომეტრი. სიღრმე 10 მ-მდე. ნაპირზე ქვიშიანი და ნიჟარებიანი პლაჟებია. გაშენებულია კურორტი და ნავსადგური ევპატორია.

## ლიტერატურა 
კატეგორია:შავი ზღვის ყურეები
კემპ-დევიდის შეთანხმება

[thumb|300px|[მენაჰემ ბეგინი, ჯიმი კარტერი და ანვარ სადათი კემპ-დევიდში]]
**კემპ-დევიდის შეთანხმება** — სამშვიდობო ხელშეკრულება ეგვიპტე-ისრაელს შორის. 

1978 წლის 17 სექტემბერს კემპ-დევიდის საპრეზიდენტო რეზიდენციაში (აშშ) ხელი მოეწერა წინასწარ შეთანხმებას, ხოლო 1979 წლის 26 მარტს ვაშინგტონში მენაჰემ ბეგინმა და ანვარ სადათმა ხელი მოაწერეს სამშვიდობო ხელშეკრულებას ისრაელსა და ეგვიპტეს შორის.

დოკუმენტის თანახმად ისრაელმა 1982 წლამდე ეტაპობრივად გაათავისუფლა სინაის ნახევარკუნძული. მოხდა ზონის დემილიტარიზაცია და იქ გაეროს ცისფერჩაფხუტიანთა კონტინგენტი განლაგდა. აღდგა ეგვიპტესთან 1948 წლისთვის არსებული საზღვარი. ღაზის სექტორი დარჩა ისრაელის კონტროლის ქვეშ. არაბული ქვეყნებიდან პირველმა ეგვიპტემ ცნო ისრაელის დამოუკიდებლობა და მასთან დიპლომატიური ურთიერთობა დაამყარა.

ამის პასუხად 1981 წლის 6 ოქტომბერს მუსლიმმა ფანატიკოსებმა ანვარ სადათი მოკლეს. ეგვიპტე არაბული ქვეყნების ლიგიდან გარიცხეს.

კემპ-დევიდის შეთანხმება იყო ახლო აღმოსავლეთში მშვიდობის დამყარების პირველი მცდელობა ახალი ფორმულით: „მიწა მშვიდობის სანაცვლოდ“.

## იხილეთ აგრეთვე 
* სამშვიდობო ხელშეკრულებების სია

## რესურსები ინტერნეტში
*Text of the Accords, Israeli government
*Text of Accords and additional material, Carter Library 
*''Israel's Self-Rule Plan''. Knesset website, 28 December 1977
*Interview with King Hussein from the Dean Peter Krogh Foreign Affairs Digital Archives

## სქოლიო
კატეგორია:XX საუკუნის სამშვიდობო ხელშეკრულებები
კატეგორია:ისრაელის ისტორია
კატეგორია:ეგვიპტის ისტორია
ქრისოპოლისის ბრძოლა

**ქრისოპოლისის ბრძოლა** — ბრძოლა კონსტანტინე I-სა და ლიცინიუსს შორის. გაიმართა 324 წლის 18 სექტემბერს, ქალკედონთან ახლოს, ქრისოპოლისში. ეს ბრძოლა იყო ბოლო დაპირისპირება ორ იმპერატორს შორის. ქრისპოლისის ბრძოლის შედეგად კონსტანტინე I რომის იმპერიის ერთპიროვნული მმართველი გახდა. 

## ლიტერატურა
*Grant, Michael (1985), The Roman Emperors: A biographical Guide to the Rulers of Imperial Rome 31 BC-AD 476, London. ISBN 0-297-78555-9
*Grant, Michael (1993), The Emperor Constantine, London. ISBN 0-7538-0528-6
*Lenski, Noel E. (2011) *The Cambridge Companion to the Age of Constantine*, Cambridge University Press.
*Odahl, C.M., (2004) *Constantine and the Christian Empire,* Routledge 2004. ISBN 0-415-17485-6
*Parker, H. M. D. and Warmington, B. H. (1958) A history of the Roman world from A.D. 138 to 337, Methuen.

კატეგორია:IV საუკუნის ბრძოლები
კატეგორია:რომის იმპერიის ბრძოლები
კატეგორია:324 წლის ბრძოლები
აჯიგოლის ტბა

**აჯიგოლის ტბა** () — შრობადი მარილიანი ტბა უკრაინაში, ქერჩის ნახევარკუნძულზე. ლიმანური წარმოშობისაა. ფართობი 0,49 კმ², საშუალო სიღრმე 0,35 მ, მაქსიმალური სიღრმე 0,6 მ. შავ ზღვას გამოეყოფა ვიწრო ყელით, რომელზედაც გადის მაგისტრალური გზა. სანაპირო ხაზზეა თავთხელი. ზაფხულში შრება. ნალექების საშუალოწლიური რაოდენობა 400-450 მმ წელიწადში. იკვებება ზედაპირული და მიწისქვეშა წყლებით. სამკურნალო ტალახის მარაგი 70 ათას ტონას აღწევს. ფსკერი დაფარულია სამკურნალო ტალახით, თუმცა ადამიანის უთადარიგო საქმიანობის შედეგად ტბამ დაკარგა თავისი სამკურნალო თვისებები. იზრდება წყლის მცენარეულობა.

## ლიტერატურა 
* Реки и озёра Крыма. — А. Н. Олиферов, З. В. Тимченко — Симферополь: Доля, 2005. — 216 с.

კატეგორია:უკრაინის ტბები
კატეგორია:ტბები ანბანის მიხედვით
Poets of the Fall

**Poets of The Fall** (**POTF**) — ფინური როკ-ჯგუფი ჰელსინკიდან. მასში შედიან მარკო საარესტო (წამყვანი ვოკალი), ოლლი ტუკიაინენი (წამყვანი გიტარა) და მარკუს კაარლონენი (კლავიშებიანები, პროდიუსერი). ტურნეს დროს მათ უერთდებიან იანი სნელმანი (ბას-გიტარა), იასკა მეკინენი (რიტმული გიტარა, ბეკ-ვოკალი) და იარი სალმინენი (დასარტყმელი საკრავები, პერკუსია). ჯგუფს ფინეთში გაყიდული აქვს 99.198 დისკი.

## დისკოგრაფია
### სტუდიური ალბომები
**Signs of Life* (2005)
**Carnival of Rust* (2006)
**Revolution Roulette* (2008)
**Twilight Theater* (2010)
**Temple of Thought* (2012)
**Jealous Gods* (2014)
**Clearview* (2016)

## რესურსები ინტერნეტში
*ოფიციალური საიტი
*ოფიციალური YouTube არხი

## სქოლიო
კატეგორია:ფინური ალტერნატიული როკ-ჯგუფები
კატეგორია:2003 წელს ჩამოყალიბებული ჯგუფები
კატეგორია:მუსიკალური ტრიოები
Twilight Theater

***Twilight Theater*** — ფინური როკ-ჯგუფ Poets of the Fall-ის მეოთხე სტუდიური ალბომი. იგი გამოვიდა ფინეთში და  iTunes-ზე 2010 წლის 17 მარტს. 29 ოქტომბერს ალბომი გამოვიდა გერმანიაში, ავსტრიაში და შვეიცარიაში. გამოცემის პირველ კვირაში მან ოქროს სტატუსი შეიძინა და მოხვდა ფინური ჩარტების პირველ პოზიციაზე.

## სიმღერების სია
## სქოლიო
კატეგორია:2010 წლის ალბომები
კატეგორია:Poets of the Fall-ის ალბომები
ფეოდოსია

**ფეოდოსია** () — ქალაქი უკრაინაში, შავი ზღვის სანაპიროზე. მდებარეობს ყირიმის ნახევარკუნძულის სამხრეთ-აღმოსავლეთ ნაპირზე, სიმფეროპოლიდან 116 კმ. ნავსადგური, რკინიგზის სადგური. 2001 წლის მოსახლეობის აღწერის მიხედვით ქალაქში ცხოვრობდა 97,721 ადამიანი. ივანე აივაზოვსკის სახელობის სურათების გალერეა.

დაარსდა ძველი წელთაღრიცხვის VI საუკუნეში. ძველი წელთაღრიცხვის IV საუკუნის 80-იანი წლებიდან ბოსფორის სახელმწიფოს შემადგენლობაშია. ახალი წელთაღრიცხვის IV საუკუნეში გაანადგურეს ჰუნებმა, VI საუკუნის დასასრულს დაიმორჩილეს ხაზარებმა, XIII საუკუნის დამდეგს — მონღოლებმა. XIII საუკუნის მეორე ნახევარში გენუელებმა ფეოდოსიაში დააარსეს სავაჭრო დასახლება კაფა. XV საუკუნიდან ყირიმის სახანოს ტერიტორიაზე მონათვაჭრობის მსხვილი ცენტრია. 1783 წელს ყირიმის მთელ ტერიტორიასთან ერთად შევიდა რუსეთის იმპერიის შემადგენლობაში. მეორე მსოფლიო ომის დროს ოკუპირებული იყო გერმანელ ფაშისტთა ჯარების მიერ. გაათავისუფლა საბჭოთა არმიამ 1944 წლის 13 აპრილს. ქალაქი დაჯილდოებულია სამამულო ომის I ხარისხის ორდენით (1982).

კლიმატურ-ბალნეოლოგიური, ტალახით სამკურნალო კურორტია. იცის თბილი ზაფხული და რბილი ზამთარი. ნალექები 360 მმ წელიწადში. სამკურნალო საშუალება: ზღვაში ბანაობა, ქლორიდულ-სულფატურ-ნატრიუმიანი მინერალური სასმელი წყალი („ფეოდოსია“), აჯიგოლის ტბის შლამის ტალახი. სამედიცინო ჩვენება: საჭმლის მომნელებელი, სისხლის მიმოქცევის, სუნთქვის ორგანოთა, ნერვული სისტემის ფუნქციური დაავადებანი; წყალტალახსამკურნალო, დასასვენებელი სახლები, წვრილქვიშიანი პლაჟი.

## ლიტერატურა 
* Балахонов В. И., Феодосия, Симферополь, 1975.

კატეგორია:ყირიმის ავტონომიური რესპუბლიკის ქალაქები
კატეგორია:უკრაინის კურორტები
კატეგორია:ხაზარების ქალაქები
ელ-ბაგრე

**ელ-ბაგრე** () — ქალაქი და მუნიციპალიტეტი კოლომბიაში, ანტიოკიის დეპარტამენტში. მდებარეობს ზღვის დონიდან 57 მეტრზე. 2005 წლის მონაცემებით, მოსახლეობა 37 862 ადამიანს შეადგენდა. ფართობი 1 563 კმ²-ია.

## იხილეთ აგრეთვე
* კოლომბიის ქალაქების სია

## რესურსები ინტერნეტში
**კოლომბიის მოსახლეობის 2005 წლის აღწერის მონაცემები — კოლომბიის სტატისტიკის ეროვნული დეპარტამენტი*  

კატეგორია:ანტიოკიის დეპარტამენტის მუნიციპალიტეტები და ქალაქები
ფრონტინო (კოლუმბია)

**ფრონტინო** () — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.484 მეტრზე. 2005 წლის მონაცემებით, მოსახლეობა 18 573 ადამიანს შეადგენდა. ფართობი 1 263 კმ²-ია.

## კლიმატი
## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  

## სქოლიო
კატეგორია:ანტიოკიის დეპარტამენტის მუნიციპალიტეტები და ქალაქები
ვალდაის ტბა

**ვალდაის ტბა** () — ტბა რუსეთში, ნოვგოროდის ოლქში. მდებარეობს ვალდაის მაღლობის ცენტრალურ ნაწილში, ზღვის დონიდან 192 მ სიმაღლეზე. ფართობი 19,7 კმ². საშუალო სიღრმე 12 მ, მაქსიმალური სიღრმე 60 მ. მყინვარული წარმოშობისაა. ტბა კუნძულით გაყოფილია ორ თანაბარ ლუბრმად. 150 მ სიგრძის ფშანით უერთდება უჟინის ტბას. ვალდაის ტბას ერთვის პატარა მდინარეები, გამოედინება მდინარე ვალდაიკა. იყინება დეკემბრის დასაწყისში, ყინულძვრა მაისის დასწყისშია. ვალდაის ტბის დასავლეთ ნაპირზეა ქალაქი ვალდაი.

## რესურსები ინტერნეტში 
* «Вода России» - Валдай

კატეგორია:ნოვგოროდის ოლქის ტბები
კატეგორია:ტბები ანბანის მიხედვით
გაიცანით რობინსონები

***გაიცანით რობინსონები*** () — Walt Disney Animation Studios-ის 2007 წლის სრულმეტრაჟიანი ანიმაციური ფილმი. მისი დისტრიბუტორია  Buena Vista Pictures. ეს არის დისნეის სტუდიების რიგით 47-ე სრულმეტრაჟიანი ანიმაციური ფილმი. სიუჟეტი ნაწილობრივ ეფუძნება უილიამ ჯოისის მოთხრობას „დღე უილბერ რობინსონთან ერთად“.

ფილმი  DVD-Video და Blu-ray ფორმატებში 2007 წლის 23 ოქტომბერს გამოვიდა.

## რესურსები ინტერნეტში 
*
*
*
*
*
*
*

## სქოლიო 
კატეგორია:უოლტ დისნეის სტუდიების ანიმაციური ფილმები
კატეგორია:2007 წლის ანიმაციური ფილმები
კატეგორია:ამერიკული ფილმები
კატეგორია:ამერიკული ანიმაციური ფილმები
კატეგორია:ფილმები დროში მოგზაურობის შესახებ
კატეგორია:Walt Disney Pictures-ის ფილმები
კატეგორია:ფილმები ტექნოლოგიების შესახებ
კატეგორია:ანტიუტოპიური ფილმები
კატეგორია:ამერიკული კომპიუტერული ანიმაციური ფილმები
კატეგორია:3D ანიმაციური ფილმები
კატეგორია:2007 წლის ფილმები
კატეგორია:2000-იანი წლების ამერიკული ანიმაციური ფილმები
უდარდელი

**უდარდელი** () — რეჟისორ მაიკ ლის 2008 წლის კომედიურ-დრამატული მხატვრული ფილმი. ფილმი გადმოსცემს ოპტიმისტი და ხალისიანი სკოლის პედაგოგის და მისი გარემოცვის ამბავს. სალი ჰოკინსმა მიიღო ოქროს გლობუსი საუკეთესო მსახიობი ქალისთვის მიუზიკლსა ან კომედიაში.

## რესურსები ინტერნეტში
*
*
*
*

კატეგორია:ბრიტანული ფილმები
კატეგორია:ინგლისურენოვანი ფილმები
კატეგორია:2008 წლის ფილმები
კატეგორია:მაიკ ლის ფილმები
ვანისქედის ეკლესია

**ვანისქედის ეკლესია** — იოანე ნათლისმცემლის სახელობის დარბაზული ეკლესია გურიაში, ოზურგეთის მუნიციპალიტეტის სოფელ ვანისქედში.

## არქიტექტურა
ეკლესია წარმოადგენს დარბაზული ტიპის მარტივ ნაგეობას, მინაშენით ჩრდილოეთი ფასადის მთელ სიგრძეზე. იგი ნაგებია სხვადასხვა ფერის, კარგად თლილი პატარა კვადრებით. ინტეერიერი არ არის დანაწევრებული შვერილებით. ეკლესიაში სამი კარია: დასავლეთ ფასადის ცენტრში, სამხრეთ ფასადის დასავლეთ მონაკვეთში და თითქმის მის მოპირდაპირედ მინაშენში გამავაი ჩრდილოეთი კარი. სარკმელი სამია: აღმოსავლეთ, სამხრეთ და ჩრდილოეთ კედლებში. 

## ისტორია
ეკლესიაში შესამჩნევია სამი სამშენებლო პერიოდი. თავდაპირველად ეკლესია XI საუკუნეში უნდა იყოს აგებული. ამაზე მიგვანიშნებს ეკლესიის კედლებში უსისტემოდ გაბნეული პატარ-პატარა ორნამენტული ქვები, რომლებზეც გამოსახულია მცენარეული მოტივები და S-ისებრი ორნამენტი. ამ უკანასკნელის ძირითადი ლენტი ექვსღარიანია, რაც ძალზე იშვიათია თვით XI საუკუნეშიც. ამ საუკუნის ნაგებობის კვალი ჩანს ჩრდილოეთ ფასადზე, სადაც კედლის წყობაში იკვეთება ყვითელი ფერის ქვით აწყობილი განიერი თარების ორი მილი. ამ თაღების მოხაზულობა ერთ მხარეს შედის დასავლეთ კედელში. ამრიგად, როგორც ჩანს თავდაპირველი ეკლესია ახლანდელზე უფრო გრძელი იყო და ჩრდილოეთ კედელი პირდაპირ ორი განიერი თაღით იხსნებოდა გვერდით ნავში.

1764 წელს ოქროსქედის ეკლესიასთან ერთად მამია IV გურიელმა ზაალ ერისთავს გადასცა.

მომდევნო სამშენებლო პერიოდია XVII საუკუნე. ეკლესია თავიდან აიგო ორსაფეხურიანი ცოკოლით. ამ საუკუნეზე მიგვანიშნებს გეგმა დეფორმირებული და განიერი აფსიდით, მასში მოწყობილი შეისრული ნიშები, კარის ფორმა, სადაც ფასადის მხარე საგანგებოდ გათლილი ქვის მეშვეობით ერთი საფეხურით დავიწროებულია. აღმოსავლეთ სარკმელში ძირი ნახევარწრიულია. ასეთ სარკმელებს ქართულ ხუროთმოძღვრებაში XVI საუკუნიდან ვხვდებით. გეგმისა და კარის ფორმებით იგი ახლოს დგას 1661 წლის როკითის და XVII საუკუნის 70-იანი წლების ნაკურალეშის ეკლესიებთან. როკითის ტაძართან მას აახლოებს ყვითელ ქვაზე შესრულებული ჯვარი, რომელიც ჩასმულია ორმაგი ლილვისგან შექმნილ სწორკუთხა ჩარჩოში. ძველი სურათების მიხედვით იგი ადრე სამხრეთ კარის ბალავრის ქვის თავზე იდო, თუმცა ალბათ როკითის ასეთივე ჯვრის მსგავსად ჩასმული იყო დასავლეთი ფასადის ფრონტონში.

XIX საუკუნე ეკლესიის მშენებლობის მესამე პერიოდია. ამ დროს განეკუთვნება ეკლესიის ზედა ნაწილები დიდი სწორკუთხა სარკმელებით, რომლებიც გარეთკენ ვიწროვდებიან. ამ შეკეთების შედეგია, რომ შიგნით სამხრეთ მხარეს აფსიდის კუთხე წყდება და პირდაპირ კედელზე გადადის. 1828 წლისთვის ვანისქედის ეკლესიის სამრევლოში 90 კომლი შედიოდა.

ეკლესიაში XIX საუკუნის 70-იან წლებში ინახებოდა ძველი საეკლესიო წიგნები: „მოკლე ჟამნ-გულანი“ და „ვრცელი ჟამნ-გულანი“. ორთავე გადაუწერია ვინმე „ცოდვილ გრიგოლ შუბლაძეს“. ვრცელ გულანს ახლავს „ასწლიანი კვინკლოსი“ და ქორონიკონი 1729-1749 წწ.

XX სასუკუნის 30-იან წლებში დანგრეული ტაძარი ხელახლა ააშენეს 2007 წელს.

## ლიტერატურა
*გიორგი პატაშური, „ვანისქედის ეკლესია“ // გაზეთი „ალიონი“ N29 გვ. 4 — 2006 წ.

## რესურსები ინტერნეტში
*

## სქოლიო
კატეგორია:ოზურგეთის მუნიციპალიტეტის ტაძრები
კატეგორია:კულტურული მემკვიდრეობის ძეგლები გურიის მხარეში
კატეგორია:XI საუკუნის ეკლესიები
ოტონი (საბერძნეთი)

**ოტონი** (; დ. 1 ივნისი 1815, ზალცბურგი — გ. 26 ივლისი 1867, ბამბერგი) — საბერძნეთის პირველი მეფე 1832–1862 წლებში ვიტელსბახების დინასტიიდან. ლუდვიგ I-ის მეორე ვაჟი. თავისი წინაპრის, ბავარიის ჰერცოგის, იოჰან II-ის შტოთი ის იყო ბიზანტიელი  კომნენოსებისა და ლასკარიდების დინასტიების მემკვიდრე.

29 წლის მეფობის შემდეგ ის ჩამოაგდეს ტახტიდან. უკანასკნელი 5 წელი გაატარა დევნილობაში თავის სამშობლოში, ბავარიაში. 

## ლიტერატურა
* *В. Водовозов* Оттон I, греческий король // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.

## რესურსები ინტერნეტში
კატეგორია:საბერძნეთის მეფეები
კატეგორია:დაბადებული 1 ივნისი
კატეგორია:დაბადებული 1815
კატეგორია:გარდაცვლილი 26 ივლისი
კატეგორია:გარდაცვლილი 1867
კატეგორია:წმინდა ანდრია პირველწოდებულის ორდენის კავალრები
ევა კოპაჩი

**ევა კოპაჩი** (; დ. 3 დეკემბერი, 1956, სკარიშევი, პოლონეთი) — პოლონელი პოლიტიკოსი. პოლონეთის სეიმის მარშალი 2011-2014 წლებში. პირველი ქალბატონი აღნიშნულ თანამდებობაზე. ჯანმრთელობის მინისტრი 2007-2011 წლებში. 2001 წლიდან არის სამოქალაქო პლატფორმის წევრი. პოლონეთის პრეზიდენტის ბრონისლავ კომოროვსკის წარდგინების შემდეგ პრემიერ-მინისტრია 2014 წლის 22 სექტემბრიდან. იგი ამ თანამდებობაზე მეორე ქალბატონია ჰანა სუხოცკას შემდეგ.

## რესურსები ინტერნეტში
*  
* Ewa Kopacz - parliamentary page 

## სქოლიო
კატეგორია:პოლონეთის სეიმის მარშლები
კატეგორია:პოლონელი ქალი პოლიტიკოსები
კატეგორია:დაბადებული 1956
კატეგორია:ქალი პრემიერ-მინისტრები
კატეგორია:დაბადებული 3 დეკემბერი
კატეგორია:XXI საუკუნის ქალი პრემიერ-მინისტრები
კატეგორია:ევროპის ქალი პრემიერ-მინისტრები
კატეგორია:ცოცხალი ადამიანები
ელექტრომატარებელი EN57

**ელექტრომატარებელი EN57** არის პოლონური წარმოების სამვაგონიანი ელექტრომატარებელი, რომელსაც უშვებდა Pafawag Wrocław. სულ 1963-1993 წლების განმავლობაში გამოშვებულ იქნა 1400-ზე მეტი ერთეული. ამ ტიპის მატარებლები ექსპლუატაციაში იყო პოლონეთში, იუგოსლავიასა და სლოვაკეთში. ამჟამად პოლონეთსა და იუგოსლავიაში ექსპლუატაციაშია ამ მატარებლის მოდერნიზებული შემადგენლობები. ელექტრომატარებლებს ევროკავშირის დაფინანსებით მოდერნიზაცია უტარდება 2007 წლიდან. მოდერნიზაციისას ვაგონებს ეცვლება სალონი, სამართავი კაბინა, კაბინის ნიღაბი, ელექტროაღჭურვილობა (ნაწილობრივ). მოდერნიზაციის შემდგომ მატარებლებს ენიჭებათ ახალი დასახელება: 14WE (ელექტრომატარებელი EN61).

File:EN57 in Rybnik.jpg|EN57-793, სერია I.
File:DSCN9188.JPG|EN57-1806, სერია II.
File:En57-1933.jpg|EN57-1933, სერია III.

კატეგორია:სარკინიგზო ტრანსპორტი
კატეგორია:მატარებლები
ქალთა საარჩევნო უფლებები

[250px|მინიატიურა|ამერიკელი [სუფრაჟისტები დემონსტრაციაზე. 1913 წლის თებერვალი]]
**ქალთა საარჩევნო უფლებები** — ქალების უფლება მონაწილეობა მიიღონ არჩევნებში. იგი მოიცავს უფლებას აირჩიონ და არჩეულ იქნენ სხვადასხვა დონის არჩევით ორგანოებში. ქალთა საარჩევნო უფლებებისათვის აქტიური მოძრაობა იწყება XIX საუკუნის მეორე ნახევრიდან. ფემინისტი ქალბატონების შრომამ შედეგი გამოიღო. მათი აქტიური მოღვაწეობის ფონზე, 1869 წელს აშშ-ში შეიქმნა ახალი შტატი ვაიომინგი, რომელშიც ქალებმა პირველად აშშ-ში და საერთოდ მსოფლიოში მოიპოვეს ხმის უფლება.

ამერიკის შეერთებული შტატების კონსტიტუციის 1920 წლის XIX შესწორებამ ქალთა უფლებები სამუდამოდ დააკანონა. ქალებისათვის საარჩევნო უფლებების მინიჭების მიხედვით აშშ მე-17 ქვეყანა იყო. მსოფლიოში პირველად აღნიშნული უფლება დაკანონდა ახალ ზელანდიაში 1893 წელს. საარჩევნო უფლებები მოიპოვეს 1902 წელს – ავსტრალიელმა, 1906 წელს – ფინელმა, 1913 წელს – ნორვეგიელმა, 1915 წელს – დანიელმა და ისლანდიელმა, 1917 წელს – რუსმა, 1918 წელს – ქართველმა და კანადელმა, 1919 წელს – ავსტრიელმა, გერმანელმა, ჰოლანდიელმა, პოლონელმა, შვედმა, ლუქსემბურგელმა და ჩეხმა, 2005 წელს ქუვეითელმა, 2006 წელს არაბთა გაერთიანებული საამიროების და 2011 წელს საუდის არაბეთის ქალბატონებმა.

## რესურსები ინტერნეტში
*Photo Essay on Women's Suffrage by the International Museum of Women 
*Suffrage in Canada 
*Inter-Parliamentary Union: Women's Suffrage
*CIA Yearbook: Suffrage 
*Press release with respect to Qatar and Yemen
*UNCG Special Collections and University Archives selections of American Suffragette manuscripts
*Photographs of U.S. suffragettes, marches, and demonstrations 

კატეგორია:ქალთა საარჩევნო უფლებები
კატეგორია:ქალთა უფლებები
კატეგორია:ადამიანის უფლებები